cyanic-selkie/wikianc huggingface dataset:
Bewussyn
Panpsigisme
Die panpsigisme is die filosofiese leer (of al-besielingsleer) wat stel dat die gees, die siel, die bewustheid van die psige 'n universele of primordiale eienskap is van alles wat bestaan. Panpsigisme gaan daarvan uit dat alle materie besiel is, 'n soort van bewustheid het of 'n psigiese aard het; wat ook wel ook die wêreldsiel genoem kan word. Die panpsigisme is een van die oudste filosofiese teorieë, wat toegeskryf word aan filosowe soos: Thales, Plato, Spinoza en Leibniz. Byvoorbeeld volgens Aristoteles het die eerste Griekse filosoof Thales van Milete (ongeveer 624 – 545 vC) verklaar dat; 'alles vol gode sit,' volgens hom word dit bewys deur die werking van magnete. Die panpsigisme word ook gevind in die antieke filosofieë soos die Stoïsisme, Vedanta en Mahayana. In die 19de eeu was panpsigisme 'n standaard teorie in die filosofie van die gees, maar die belangstelling het afgeneem in die middel van die 20ste eeu weens die opkoms van die logiese positivisme; wat alleen aanvaar dit wat daadwerklik sintuiglik waargeneem en vasgestel kan word. Deur onder andere die bekendheid en die aanduiding van die moeilike probleem van bewussyn het die panpsigisme weer gegroei.
Panpsigisme is aan verskeie ander metafisiese posisies verwant. Panpsigisme het dit eens met die idealisme dat alles in 'n sekere sin geestelik is, maar stel dat die geestelike 'n eie werklikheid het. Panpsigiste en dualiste is dit eens dat geestelike eienskappe nie gereduseer kan word tot fisieke eienskappe nie, maar dit is daarenteen volgens panpsigisme wel verweef in die realiteit. Die panpsigisme is ook eens met die neutrale monisme; dat geestelike en fisiese fundamentele gesien nie te skei nie, maar waar neutraal monisme neutraal bly stel panpsigisme dat die fisiese die 'verswakte' geestelike is. Panpsigisme is ook verenigbaar met nie-reduktiewe fisiesisme ; in soverre dat geestelike eienskappe toegeskryf word aan fisiese eienskappe, maar dan wel op sigself. Monopsigisme is ook vergelykbaar, wat stel dat alle mense dieselfde ewige siel, gees, bewustheid van verstand met mekaar deel; in plaas van aparte entiteite. Hierdie leerstelling kom voor in Boeddhisme, Hindoeïsme, Sabianisme, kabbala, Averroïsme en Rastafarianisme.
Die paneksperientialisme is 'n vorm van panpsigisme, wat soms aangedui word as die stroming wat stel dat 'n bewuste ervaring van die bewustheid 'n fundamentele bestanddeel van die heelal is. Dit word geassosieer met die filosofieë van onder andere Charles Hartshorne en Alfred North Whitehead. Hoewel die term paneksperientialisme bedink is deur David Ray Griffin; om die prosesfilosofiese opvatting te onderskei van die panpsigisme. Whitehead se prosesfilosofie, of ook wel die filosofie van die organisme, stel dat die fundamentele elemente van die heelal sogenaamde 'ervaringsgebeurtenisse' is, wat nog kleiner is as subatomiese deeltjies. David Chalmers impliseer dat die bewussyn net soos ruimte, tyd en massa tot die fundamentele groothede behoort. Sodat onbekende fenomene wat nog nie verklaar is nie (met behulp van die fisiese metodes) duideliker omskryf kan word.
Nuwe Misterianisme
Die Nuwe Misterianisme is die filosofiese stroming wat stel dat die liggaam-geestelike probleem van die opvolgende moeilike probleem van bewustheid nie opgelos kan word deur die mens nie. Die onoplosbare probleem onderstreep die onverklaarbaarheid van kwalia, oftewel die subjektiewe bewuste ervarings van 'n individu. Die Nuwe Misterianisme word ook gesien as 'n onverklaarde vorm van nie-reduktiewe fisiesisme. Die sogenaamde ontluikende materialisme stel ook dat mense nie slim genoeg is om die wisselwerking tussen gees en materie te verklaar nie. Daarbenewens word weleens gestel dat die gees van die bewussyn 'n gevolg van materie is, in die vorm van ontluikenheid, sonder oorsaaklike verklaring. Colin McGinn is die grootste voorstander van die Nuwe Misterianisme en stel byna kompromieloos dat die bewustheid 'n verborgenheid bly; wat nooit deur die menslike intelligensie ontrafel sal word nie. Ander 'misterianiste' dink dat die begrip van die bewussyn buite ons huidige menslike verstand lê, maar glo daarenteen wel dat die bewussyn verstaanbaar sal word deur toekomstige ontwikkelings in die wetenskap en die tegnologie.
Volgens Colin McGinn is daar meer ewigdurende filosofiese probleme wat nie deur mense opgelos kan word nie, dit word ook kognitiewe sluiting genoem. Voorbeelde van sulke probleme naas die liggaam-geestelike probleem is die van persoonsidentiteit en vrye wil. Emil du Bois-Reymond (1818–1896) skets sewe wêreldraaisels waarvan hy drie sowel wetenskaplik as filosofies onoplosbaar verklaar (ignoramus et ignorabimus); omdat hulle transendentaal sou wees. Dit gaan om die oorsprong van materie en mag, die oorsprong van beweging en die oorsprong van (eenvoudige) sensasies. Noam Chomsky maak byvoorbeeld onderskeid tussen skynbare oplosbare probleme en skynbare onoplosbare probleme. Hy merk daarby dat die kognitiewe vermoeëns van alle organismes beperk is deur hul biologie. Hy noem as voorbeeld dat 'n muis nooit sal praat soos 'n mens nie, op dieselfde manier kan ons sekere probleme nie oplos nie. Steven Pinker is ook 'n aanhanger van die Nuwe Misterianisme, hoewel hy sy posisie sou kon opgee as daar 'n Darwin of Einstein van bewustheid kom met 'n verbluffende nuwe uitvinding oor die bewussyn; sodat dit opeens aan almal duidelik word.
Fenomenologie
Die fenomenologie is die filosofiese stroming gevestig deur Edmund Husserl, wat in teenstelling tot die ander strominge geen verklaring gee oor die kousale verband tussen liggaam en gees en tussen brein en bewustheid nie. Volgens Maurice Merleau-Ponty het ons geen liggaam nie, maar is ons ons (deurleefde) liggaam; wat waarneming moontlik maak. Fenomenologie verwerp daarom die rasionalisme (kennis kom deur rede) en die empirisme (kennis kom deur ervaring); omdat die liggaam en gees apart dink. Daarmee is die fenomenologie 'n navorsingsmetode wat die eienskappe van die bewussyn op sigself bestudeer. Daar word geprobeer om die bepalende voorwaardes vir die bewussyn objektief op te stel, wat dikwels beskou word as subjektief. Dit gaan om die inhoud van (bewuste) ervarings soos beoordeling, persepsies en emosies. Alhoewel die fenomenologie wel daarna streef om wetenskaplik te wees, probeer die fenomenologie die bewussyn nie te bestudeer soos die kliniese sielkunde en die neurologie dit doen nie. In plaas daarvan maak hulle gebruik van 'n stelselmatige refleksie, oftewel van introspeksie, om sodoende die essensiële eienskappe en ervaringsstrukture te bepaal. Die metode om te rapporteer oor individuele ervarings is in die vroeë twintigste eeu wel in opspraak gekom, weens twyfel oor die betroubaarheid daarvan. Later is dit tot op sekere mate herstel, veral deur 'n kombinasie van tegnieke; waarmee breinaktiwiteit ondersoek word.
Daar is diverse veronderstellinge wat help om die fondament van die fenomenologie te verklaar:
Mokopane
Potgietersrus of Mokopane (voorheen Vredenburg, Pieter Potgietersrus en Potgietersrust ) is 'n dorp in die Limpopoprovinsie van Suid-Afrika. Die dorp is oorspronklik deur die Voortrekkers gestig en genoem na die Voortrekkerleier Piet Potgieter. Die naam is in 2003 na Mokopane verander, na die kaptein wat Piet Potgieter vermoor het. Dit is die tuiste van Noord-Ndebelesprekende stamme, asook Engels-, Afrikaans-, Noord-Sotho- en Tsonga-sprekendes.
Daar is vyf koninkryke in die omgewing: Kekana (Moshate), Langa (Mapela), Gegana (Mshade), Lebelo (Garasvlei) en Langa (Bakenburg). Die stad se naam sou eers na Mngombane verander word omdat dit die oorspronklike koning se naam was (en nie Mokopane nie).
Toerisme
Die stad is net twee uur se ry van Gauteng af en is dus die perfekte oornagplek vir reisigers op pad na Botswana, Zimbabwe en die Krugerwildtuin. Die gebied is tipies bosveld met baie akasiabome en aalwyne, wat in Junie en Julie op hulle mooiste is.
Die Makapansgat is sowat 25 km noordoos van Mokopane.
Ekonomie
Mokopane is een van Suid-Afrika se rykste landbougebiede en produseer koring, tabak, katoen, vleis, mielies, grondbone en sitrusvrugte. Die Zebediela-sitruslandgoed, 55 km na die suidooste, is een van die grootste sitrusplase in die Suidelike Halfrond.
Die gebied is ook ryk aan minerale, met die ontginning van platinum, diamante en graniet as hoofbedrywighede.
Anortosiet
Anortosiet is 'n faneritiese, intrusiewe stollingsgesteente wat gekenmerk word deur 'n oorwig plagioklase-veldspaat (90–100%), en 'n baie klein mafiese komponent (0–10%). Pirokseen, ilmeniet, magnetiet en olivien is die oorwegende mafiese minerale.
Aardse anortosiet kan in twee soorte verdeel word: Proterozoïese anortosiet (ook bekend as massiewe anortosiet) en Archeïese anortosiet. Hierdie twee soorte anortosiet het verskillende omstandighede van voorkoms, blyk tot verskillende periodes in die geskiedenis van die aarde beperk te wees, en het vermoedelik verskillende oorspronge gehad.
Modeontwerp
Modeontwerp verskil van kostuumontwerp siende dat die eersgenoemde se produk van nature ná een of twee seisoene verouderd is. 'n Seisoen word gedefinieer as óf herfs/winter, óf lente/somer. Daar word aanvaar dat modeontwerp in die 19de eeu begin het, toe Charles Frederick Worth vir die eerste keer 'n etiket aan sy klere genaai het. Terwyl alle kledingstukke uit enige periode as onderwerp vir kostuumontwerp geneem kan word, kan slegs klere wat ná 1858 ontwerp is as modeontwerp beskou word.
Ontwerpers kan eksklusief mans- of vrouemodes ontwerp. Ander ontwerper skep ontwerpe vir individuele kliënte of verkoop hulle ontwerpe aan spesialiteitswinkels of hoë-modewinkelkettings. Hierdie ontwerpers skep hulle eie ontwerpe, maar verskaf ook ontwerpe wat gevestigde modeneigings volg. Mééste ontwerpers werk vir klerevervaardigers, wat ontwerpe vir mans-, vroue- en kinderdrag vir die massamark vervaardig. Ontwerpershandelsmerke wat 'n "naam" vir hulle merk het, byvoorbeeld Calvin Klein of Ralph Lauren, het gewoonlik 'n span individuele ontwerpers wat onder die bestuur van 'n ontwerpersbestuurder werk.
Volkswagen CC
Die Volkswagen CC (oorspronklik bekend as die Volkswagen Passat CC in sy eerste geslag) is 'n vierdeursedan-fastback weergawe van die Volkswagen Passat. Sy debuut was in Januarie 2008 by die Noord-Amerikaanse Internasionale Motorskou in Detroit. Volgens Volkswagen staan die agtervoegsel CC vir Comfort Coupé.
Modeontwerp
Wêreld modebedryf
Mode is vandag 'n wêreldwye bedryf, en meeste groot lande het 'n modebedryf. Sewe lande het 'n internasionale reputasie in die mode gevestig: Frankryk, Italië, die Verenigde Koninkryk, die Verenigde State, Japan, Duitsland en België. Die "groot vier" mode-hoofstede van die modebedryf is Parys, Milaan, New York-stad en Londen.
Japannese modeontwerp
Die meeste Japannese modehuise is in Tokio. Die Japannese voorkoms is los en ongestruktureerd (wat gewoonlik lei tot ingewikkelde snywerk), kleure is geneig tot die somber en subtiele, en ryk tekstuurstowwe. Bekende Japannese ontwerpers sluit in Kenzō Takada, Issey Miyake, Yohji Yamamoto en Rei Kawakubo.
Volkswagen CC
Die CC val tussen die Passat en die Phaeton in die VW-reeks – terwyl gebaseer op die Passat – en deel sy asafstand. Die CC is 27 mm langer, 50 mm laer, en 36 mm wyer as die Passat.
Modeontwerp
Suid-Afrikaanse modeontwerp
Suid-Afrikaanse mode is bekend vir die samesmelting van verskillende style, kulture en reaksies op sosiale omstandighede. Dit is 'n hibriede tussen Afrikamense self en buitelanders waarmee hulle interaksie gehad het. Vanweë die uiteenlopendheid daarvan word geen enkele styl van kleredrag as nasionale kleredrag aangedui nie, maar elke groep mense het 'n kenmerkende manier om hulself aan te trek.
Kaapstad en Johannesburg meeding as die hoofstad van die modebedryf in Suid-Afrika. Beide is prominent by die SA modeweek vertoon.
Ernst Meyer (akteur)
Ernst Meyer (2 Maart 1932 – 21 Mei 2008) was 'n Deense akteur. Hy was bekend vir sy rolle in die rolprente Min kone fra Paris (1961), Me, Too, in the Mafia (1974), en Going Undercover (1985), en in die televisiereeks Huset på Christianshavn (1970).
Carl von Ghega
Carl Ritter von Ghega (* 10 Januarie 1802 as Carlo Ghega in Venesië; † 14 Maart 1860 in Wene ) was 'n Oostenrykse ingenieur wat internasionale bekendheid verwerf het as boumeester van die Semmeringbahn, die eerste spoorlyn ter wêreld wat deur 'n hoë bergreeks loop en Gloggnitz met Mürzzuschlag verbind.
Lewe
Carlo Ghega is as seun van Albaanse ouers in Venesië gebore. Eintlik sou hy in sy pa se voetspore volg en 'n loopbaan as vlootoffisier begin, maar reeds op 'n jong leeftyd het sy wiskundige en tekenkundige aanleg geblyk om groter te wees as sy aangetrokkenheid tot die see. Ná voltooing van sy opleiding by die Keiserlike en Koninklike Militêre Kollege het hy in die ouderdom van 15 sy studies by die Universiteit van Padua begin. Reeds na een jaar het hy sy diploma as ingenieur en argitek verwerf en in die volgende jaar, op 17-jarige leeftyd, sy doktorsgraad in wiskunde.
Von Ghega het sy ingenieursloopbaan met pad- en waterprojekte in Venetië begin. So was hy betrokke by die bou van die Strada d'Alemagna, 'n pad wat Treviso met Cortina d'Ampezzo verbind het. Reeds in 1833 het hy sy eerste vakboek gepubliseer. In die tydperk tussen 1836 en 1840 was hy bouprojekleier vir 'n deel van die Keiser-Ferdinand-Noordspoorlyn tussen Lundenburg (tans Břeclav) en Brünn (Brno). In dié tyd, tussen 1836 en 1837, het von Ghega daarnaas die spoorwegwese in Engeland en ander Europese lande noukeurig bestudeer. In Newcastle het hy 'n besoek gebring aan die Engelse ingenieur en grondlegger van die moderne spoorwegwese, George Stevenson.
In 1842 is von Ghega as hoofbeplanner vir die toekomstige suidelike staatsspoorweg benoem. Nog in dieselfde jaar het hy in opdrag van die Oostenrykse keiser na die Verenigde State vertrek om daar spoorwegprojekte in bergagtige terreine te bestudeer. Die kennis, wat hy tydens sy reis verwerf het, het hy nie net ingebring by die beplanning en die bou van die Semmeringbahn nie, maar ook in twee publikasies wat, soos die meeste van sy werke, naas Duits gelyktydig ook in Italiaans en Frans vrygestel is.
Nadat hy sy werk by die Oostenrykse Staatsspoorweë hervat het, het hy die opdrag gekry om die spoorlyn in suidelike rigting, vanaf Gloggnitz na Mürzzuschlag en verder na Graz en Triëst, te beplan. 'n Sodanige spoorlyn, wat oor die Semmering-bergpas sou loop, is deur baie van sy tydgenote as 'n tegniese uitdaging of selfs as onmoontlik geag. Von Ghega se plan, wat in 1844 voorgestel is, het voorsiening gemaak vir die gebruik van gewone stoomlokomotiewe met adhesie-aandrywing, maar sonder tandrad of kabel. Nog voordat sy planne goedgekeur is, het von Ghega begin om lokomotiewe te ontwerp wat vir terrein met steil hellings geskik sou wees.
Boubedrywighede vir die spoorlyn oor die Semmering-bergpas het in 1848 begin. Nog voor die voltooing van die Semmering-spoorlyn is von Ghega in 1851 tot ridder geslaan. In 1853/1854 het die ingenieur 'n spoorwegnetwerk vir die hele Habsburgse dubbelmonargie ontwerp en het in die volgende jare die opdrag gekry om spoorlyne in Siebenbürgen te beplan. Dié projek het onvoltooid gebly weens von Ghega se ontydige dood aan tuberkulose in 1860 in Wene.
In 1858 is die laaste spoorlyn in Oostenryk-Hongarye geprivatiseer, en 'n half jaar later is ook von Ghega se pos as hoofbeplanner geskrap. Von Ghega se lewe is in vyf romans behandel. In Breitenstein in die deelstaat Neder-Oostenryk is 'n hele museum aan von Ghega se lewe en sy visioenêre loopbaan gewy.
Maia Campbell
Maia Campbell (gebore 26 November 1976) is 'n Amerikaanse aktrise. Sy is bekend vir haar rolle in die rolprente Poetic Justice (1993) en The Rimshop (2008), en in die televisiereekse Beverly Hills, 90210 (1990) en In the House (1995).
Dvorak-sleutelbord
Die Dvorak vereenvoudigde sleutelbord is 'n sleutelborduitleg wat deur Drs. August Dvorak en William Dealy in die 1920's en die 1930's ontwerp is as 'n alternatief tot die steeds gewilde QWERTY-sleutelborduitleg.
John Morgan Evans
John Morgan Evans (26 September 1942 – 27 Desember 1991) was 'n Amerikaanse akteur. Hy was bekend vir sy rolle in die rolprente Imago (1970), The Roommates (1973), en The Naked Ape (1973), en in die televisiereeks The Rockford Files (1974).
Dvorak-sleutelbord
Oorsig
Dvorak en Dealy het die frekwensie waarteen letters gebruik word en die fisiologie van die hand bestudeer en die uitleg ontwerp om aan die volgende beginsels te voldoen:
Die uitleg is in 1932 voltooi en daar is 'n patent in 1936 in die VSA daaraan toegeken (V.S.A Patente No. 2,040,248). Dit is ook in 1982 aangewys as die alternatiewe standaard sleutelborduitleg vir die Amerikaanse Instituut vir Standaarde (ANSI). In 1984 het die Dvorak-sleutelbord na raming sowat 100 000 gebruikers gehad.
Weerstand teen verandering
Selfs al glo baie dat die beginsels waarop die Dvorak-sleutelbord gebaseer is beter is as die ouer QWERTY, het pogings om wêreldwyd na die Dvorak-uitleg oor te skakel baie weerstand ondervind. Tikkers wat alreeds vaardig is met die QWERTY-uitleg wil nie 'n nuwe uitleg aanleer nie. Die Dvorak-sleutelbord word dikwels deur bestuurskonsultante gebruik ter illustrasie van die struikelblokke wat 'n mens teekom tydens die proses van verandering in organisasies.
Bowen die tyd wat van 'n QWERTY-tikker vereis word om die Dvorak uitleg te leer en om vaardig daarmee te raak, vereis baie rekenaarprogramme sleutelbordkortpaaie of uitlegte wat verskil van die Dvorak uitleg en word dus verdere opleiding vereis. Sommige woordverwerkers aanvaar byvoorbeeld dat sekere sleutels op die tuisry voorkom of sekere rekenaarspeletjies kan moeiliker wees om te speel omdat die sleutels waarmee die speletjie beheer word op ongemaklike posisies geleë is. (Die meeste speletjies se beheeruitleg kan egter deesdae verstel word.)
Dvorak het verskeie studies in die laat 1940's gedoen wat aangedui het dat QWERTY-tikkers heropgelei kan word om op die Dvorak-sleutelbord te gebruik en hulle oorspronklike spoed weer binne 2-3 maande bereik en dan daarna soveel as 30% vinniger kon tik (soos gemeet in woorde per minuut). Ander navorsers se resultate het egter getoon dat daar nie veel van 'n verskil was tussen die doeltreffendheid van die QWERTY- en Dvorak-uitlegte nie. Die metodologie wat gebruik is vir die verskillende studies bly egter nog omstrede kwessies.
Verdere verbetering
Dvorak het ook 'n alternatiewe uitleg vir die sleutels op die getalle-ry voorgestel, naamlik 7-5-3-1-9-0-2-4-6-8, met die geloof dat dit ook meer doeltreffend is. Daar is egter baie min sleutelborde wat hierdie uitleg gebruik en die ANSI-standaard vereis die normale numeriese volgorde.
Maatsteen
Maatsteen is natuurlike steen of rots wat geselekteer en gefabriseer (d.i. afgewerk, gesny, geboor, geslyp of ander) is in spesifieke groottes of vorme. Kleur, tekstuur en patroon, en oppervlakafwerking van die steen is ook normale vereistes. Nog 'n belangrike seleksiekriterium is duursaamheid: – die tydsbestek van die vermoë van maatsteen om stand te hou en die noodsaaklike en kenmerkende eienskappe van sterkte, weerstand teen verwering, en voorkoms te behou.
Steengroewe wat maatsteen of gruisklip (gebruik as konstruksieaggregaat) produseer is verwisselbaar. Aangesien meeste steengroewe enige van die twee kan produseer, kan 'n gruisklip-steengroef omgeskakel word na maatsteenproduksie. Alvorens moet die verbryselde steenreste van blindelingse skietwerk egter verwyder word. Maatsteen word gesplyt deur meer presiese en delikate tegnieke, soos diamantdraadsae, diamantbeltsae, branders (vlymstrale), of lig en selektiewe skieting met Primacord, 'n swak springstof.
Nick Mohammed
Nick Mohammed (gebore 4 Oktober 1980) is 'n Britse akteur, skrywer, en vervaardiger. Hy is bekend vir sy rolle in die rolprente The Martian (2015), Bridget Jones's Baby (2016), Absolutely Fabulous: The Movie (2016), en The Sense of an Ending (2017).
Samia Ghadie
Samia Ghadie (gebore 13 Julie 1982) is 'n Engelse aktrise. Sy is bekend vir haar rolle in die rolprent There's Only One Jimmy Grimble (2000) en in die televisiereekse Coronation Street (1960), Heartbeat (1992), en TV Burp (2001).
Alemán Coloniero
Alemán Coloniero is 'n Nederalemanniese dialek wat hoofsaaklik in Colonia Tovar, Venezuela gepraat word.
Die dialek is soos ander Alemanniese dialekte vir Standaardduitssprekende mense moeilik verstaanbaar. Alemán Coloniero is die taal van die nageslagte van Duitse setlaars, wat in 1843 grotendeels uit die omgewing van Kaiserstuhl na Venezuela geïmmigreer het.
Alemán Coloniero word vandag selde gepraat en sal waarskynlik binne een of twee generasies uitsterf.
Johannes Meyer
Johannes Meyer (28 Mei 1884 – 4 November 1972) was 'n Deense akteur, regisseur, en vervaardiger. Hy was bekend vir sy rolle in die rolprente Smil og Taare (1923), Master of the House (1925), The Viking Watch of the Danish Seaman (1948), en The Red Horses (1950).
14 Februarie
14 Februarie is die 45ste dag van die jaar in die Gregoriaanse kalender. Daar volg nog 320 dae in die res van die jaar (321 in skrikkeljare).
Rho Ophiuchi-wolkkompleks
Die Rho Ophiuchi-wolkkompleks is ’n donker newel van gas en stof wat 1° suid van die ster ρ Ophiuchi in die sterrebeeld Slangdraer lê. Op ’n afstand van 460 ligjare is dit een van die naaste stervormende streke aan die Sonnestelsel.
Eienskappe
Die wolk strek oor 4,5° × 6,5° aan die hemelruim. Dit bestaan uit twee hoofstreke van digte gas en stof. Die eerste streek bestaan uit ’n stervormende wolk (L1688) en twee filamente (L1709 en L1755), terwyl die tweede een ’n stervormende streek (L1689) en een filament (L1712–L1729) bevat. Hierdie filamente is van 32,6 tot 57 ligjare lank en kan so smal as 0,8 ligjare wees. Van die strukture in die kompleks lyk of hulle veroorsaak is deur ’n skokfront wat uit die rigting van die naburige Scorpius-Centaurus-sterassosiasie deur die wolke beweeg het.
Temperature in die wolke wissel van 13 tot 22 kelvin (K), en daar is sowat 3 000 keer soveel materiaal as in die Son. Meer as die helfte van die kompleks se massa is om die wolk L1688 gekonsentreer en dit is die aktiefste stervormende streek. Daar is ook infrarooibronne in die kompleks: Altesaam 425 is naby die L1688-wolk waargeneem. Hulle is vermoedelik jong stervoorwerpe, onder meer 16 wat as protosterre geklassifiseer is, 123 as T Tauri-sterre met digte ringe en 77 as swakker T Tauri-sterre met dunner ringe. Die sterre van die laaste twee kategorieë is na raming tussen 100 000 en ’n miljoen jaar oud.
Die eerste bruindwerg wat in ’n stervormende gebied geïdentifiseer is, Rho Oph J162349.8-242601, lê in die kompleks. Een van die oudste voorwerpe aan die rand van die hoofstervormingsgebied is ’n sterring van sowat 300 AE breed met sowat twee keer die massa van Jupiter. Die miljoen jaar oue ster in die middel van die ring het ’n temperatuur van 3 000 K en is sowat 0,4 keer so helder as die Son.
Ciocalypta penicillus
Ciocalypta penicillus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ciocalypta en tot die familie Halichondriidae. Die wetenskaplike naam van die spesie is die eerste keer geldig gepubliseer in 1862 deur Bowerbank.
Stilte (rolprent)
Stilte is ’n Afrikaanse rolprent wat op 12 Oktober 2012 vrygestel is. Die rolprent is ’n inspirerende, menslike drama van ’n jong vrou se reis van smart tot vreugde en haar terugkeer tot geloof. Dit speel af in die pragtige, tydlose landskap van Oudtshoorn.
Genre
Die rolprent is ’n drama. Dit het ’n ouderdomsperk van 10-jaar.
Storielyn
Antoinette van Wyk het alles om voor te lewe. Sy is jonk, mooi en ’n talentvolle sangeres. Sy is op die rand van die verwesenliking van haar drome, wanneer ’n verskriklike tragedie haar tref. In ’n geweldadige aanval in hulle huis, sterf albei haar ouers en word sy vir dood agtergelaat. Sy oorleef die beproewing en besluit om op die plaas van haar oom en tante in Oudtshoorn te gaan herstel.
Stilte is die storie van haar pad na heling. Dit is nie ’n maklike reis nie: Getraumatiseerd deur haar beproewing, weier sy om te praat, laat staan nog om weer te ​​sing. Die dokters sê daar is fisies niks fout met haar nie, maar Antoinette verkies om deur middel van ’n notaboek te kommunikeer. Dit is ’n konstante bron van hartseer, veral vir haar tante wat desperaat is om Antoinette weer gelukkig te sien.
Een Sondag tydens die oggenddiens storm Antoinette uit die kerk. Buite word sy deur die jong pastoor, Pieter, gekonfronteer. Hy is nie ’n gewone pastoor nie. Hy is in sy middel twintigs en ​​het ’n lus vir die lewe en om ander te help.
Haar ouers se moordenaars word gevang en sy moet terugkeer na die stad toe om hulle te gaan uitken. Sy wil nie gaan nie, maar Pieter sê dit is ’n noodsaaklike stap vir haar in die afsluiting van hierdie verskriklike hoofstuk in haar lewe. Hy stem in om haar te vergesel en te ondersteun. Dit is op hierdie reis na die groot stad dat haar en Pieter se verhouding verdiep. Terug in Johannesburg, maak dit uiteindelik vir haar sin dat haar lewe vir ’n rede gespaar is. Sy besluit om weer te sing en haar gewildheid te gebruik om ’n groter invloed op die groeiende spook van misdaad te hê.
Niles Welch
Niles Welch (29 Julie 1888 – 21 November 1976) was 'n Amerikaanse akteur. Hy was bekend vir sy rolle in die rolprente The Secret of the Storm Country (1917), Dangerous Pleasure (1924), The Phantom (1931), en Dangerous Crossroads (1933).
HP Inc.
HP Inc. (ook bekend as HP, gestileerd: hp) is 'n multinasionale Amerikaanse onderneming in die inligtingstegnologiebedryf wat sy hoofkwartier in Palo Alto, Kalifornië het. HP Inc. ontwikkel persoonlike rekenaars, drukkers en drukkertoebehore asook 3D-drukkertegnologie.
Die onderneming is op 1 November 2015 gevorm uit die rekenaar- en drukkerafdelings van die oorspronklike Hewlett-Packard Company, terwyl alle afdelings met produkte, wat in die behoeftes van professionele klante soos ondernemings voorsien (bedieners, wolkstoordienste, netwerk, sakekonsultasie, sagteware en finansies), in 'n nuutgestigte aparte onderneming, Hewlett-Packard Enterprise (HPE), saamgevat is. Die maatskappy se opsplitsing het die naamsverandering van Hewlett-Packard tot HP Inc. behels, waarby hierdie onderneming HP se aandeleprysgeskiedenis van voor-2015 asook sy effektebeurs-teledrukker-simbool HPQ bybehou het, terwyl HPE se aandele onder die simbool HPE nuut op effektebeurse verhandel word.
Maria Canals-Barrera
Maria Canals-Barrera (gebore 28 September 1966) is 'n Amerikaanse aktrise. Sy is bekend vir haar rolle in die rolprent The Master of Disguise (2002) en in die televisiereekse Danny Phantom (2004) en Wizards of Waverly Place (2007).
Selina Giles
Selina Giles (gebore 5 Maart 1972) is 'n Engelse aktrise, skryfster, en vervaardiger. Sy is bekend vir haar rolle in die rolprente V for Vendetta (2005) en Until Death (2007), en in die televisiereeks Greenhouse Academy (2017).
Ciocalypta polymastia
Die spons behoort tot die genus Ciocalypta en tot die familie Halichondriidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Volkswagen Amarok
Die Volkswagen Amarok is 'n groot bakkie wat deur Volkswagen Commercial Vehicles (VWCV) gebou word. Dit is 'n tradisionele bak-op-raam vragmotor met MacPherson-stutsuspensie voor en bladvere agter. Die Amarokreeks bestaan uit 'n enkel- en dubbelkajuit, gekombineer met óf agterwielaandrywing of 4MOTION viertrek, en word aangedryf deur 'n turbopetrol of 'n turbo direkte inspuiting (TDI) dieselenjin. VWCV beskou die Toyota Hilux, Nissan Navara en die Mitsubishi Triton as die Amarok se mededingers, alhoewel laasgenoemde effens groter is.
Ciocalypta porrecta
Ciocalypta porrecta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ciocalypta en tot die familie Halichondriidae. Die wetenskaplike naam van die spesie is die eerste keer geldig gepubliseer in 1928 deur Topsent.
Hartjiesgras
Die hartjiesgras (Eragrostis superba Peyr.) is 'n grasspesie wat inheems is aan Suid-Afrika. Dit kom veral in Vrystaat, Noordwes, Gauteng, Limpopo, Mpumalanga en KwaZulu-Natal voor, maar word ook in Namibië, Botswana, Zimbabwe, Eswatini en Mosambiek aangetref. Op die SANBI-rooilys is dit as 'veilig' (LC) gelys.
Maurice Evans (akteur)
Maurice Evans (3 Junie 1901 – 12 Maart 1989) was 'n Amerikaanse akteur en vervaardiger. Hy was bekend vir sy rolle in die rolprente Rosemary's Baby (1968), Planet of the Apes (1968), Beneath the Planet of the Apes (1970), en The Jerk (1979).
City Deep
City Deep is 'n industriële voorstad van Johannesburg in Suid-Afrika. Daar is 'n groot houerterminaal van Transnet Freight Rail in gebruik, die belangrikste binnelandse hawe in die land, asook die "Joburg Market" (vroeër bekend as die Johannesburgse Varsproduktemark).
Disfemisme
'n Disfemisme of growwe oordrywing is 'n stylfiguur waarby iets of iemand kwetsender, growwer en/of aanstootliker voorgesteld word as wat dit in werklikheid is. Die bedoeling is oor die algemeen om bepaalde gevoelens so kras of negatief moontlik te verwoord. In kontras met eufemismes, wat ter wille van versagting en verbloeming gebruik word, het disfemismes 'n versterkende funksie.
2018 Kanadese Grand Prix
Agtergrond
Ná die 2018 Monaco Grand Prix lei Lewis Hamilton die bestuurderskampioenskap met 14 punte voor Sebastian Vettel en met 38 punte voor Daniel Ricciardo. In die vervaardigerskampioenskap is Mercedes 22 punte voor Ferrari en 71 punte voor Red Bull Racing.
Herontwerpte baan
Die mure by die uitgang van die Virage Senna en tussen draai drie en die Pont de la Concorde is hernu, asook nuwe veiligheidsheinings is gebou. Die hindernisse by die uitgang van draai drie is ook herontwerp, sodat die afloopareas nou baie wyer is, en dit is ook vir die beamptes nou makliker om gestrande renmotors te herwin. Selfs in die afloopgebied van die kuipehaarnaald is die hindernisse herontwerp om noodvoertuie beter te beskerm, die hindernisse in draai 14 is ook omskep. Daarbenewens is die bandemure in die draai Virage Senna, draai vier, Pont de la Concorde en die kuipehaarnaald vervang deur TecPro-hindernisse.
Daar is 'n bykomende, derde DRS-sone in vergelyking met die vorige jaar. Die meetpunt is 15 meter agter draai vyf, die stelsel kan dan 95 meter na draai sewe geaktiveer word. Die ander twee DRS-sones het onveranderd gebly in vergelyking met die vorige jaar. Die tweede sone begin na die kuipehaarnaald, net 55 meter voor die daaropvolgende voluitkurwe. Die derde sone is reg aan die begin en 70 meter na die laaste draai. Vir hierdie twee DRS sones is daar net een meetpunt, sodat die DRS weer gebruik mag word na 'n suksesvolle verbysteek in die eerste sone.
Ciocalypta rutila
Die spons behoort tot die genus Ciocalypta en tot die familie Halichondriidae. Die wetenskaplike naam van die spesie is die eerste keer geldig gepubliseer in 1902 deur Sollas.
2018 Kanadese Grand Prix
Deelnemers
Hamilton (ses keer), Räikkönen, Alonso, Vettel en Ricciardo (een keer elk) is almal voormalige wenners van die Kanadese Grand Prix.
Die wedrenbeamptes was José Abed (MEX), Paul Cooke (KAN), Gerd Ennser (DEU) en Emanuele Pirro (ITA).
Bande
Vir die Kanadese Grand Prix bied Pirelli die onderskeie spanne bandverbindings P Zero supersag (rooi), P Zero Ultrasag (pers), P Zero Hipersag (pienk) en vir reënweer is Cinturato Tussen-in (groen) en Cinturato Full Wets (blou) beskikbaar.
Gerard Monaco
Gerard Monaco is 'n Britse akteur, skrywer, en regisseur. Hy is bekend vir sy rolle in die rolprente Pirates of the Caribbean: On Stranger Tides (2011), Star Wars: Episode VIII - The Last Jedi (2017), en ''Mamma Mia! Here We Go Again (2018), en in die televisiereeks Harlots'' (2017).
Diepkloof
Diepkloof is 'n township by Soweto, Johannesburg in die Gautengprovinsie van Suid-Afrika.
Port Elizabeth-Distrik (kiesafdeling)
Port Elizabeth-Distrik was 'n kiesafdeling in Port Elizabeth vir die Volksraad van Suid-Afrika en die Provinsiale Raad van Kaapland van 1938 tot 1953, toe dit Port Elizabeth-Wes geword het en van 1966 tot 1994 as Newton Park bekend gestaan het.
In die eerste verkiesing in Port Elizabeth-Distrik wen die Verenigde Party se G.N. Hayward met 'n skrale meerderheid van 498 stemme teen die Nasionale Party. se D. Hay. Hy behou die setel in 1943 met 'n veel groter meerderheid van 3 097 teen J.N. Malan van die N.P. en vir oulaas in 1948 teen die N.P. se S.P. Potgieter met 'n meerderheid van 944 stemme. Van 1953 af staan Port Elizabeth-Distrik as Port Elizabeth-Wes bekend, wat Hayward vir die V.P. behou met 'n meerderheid van 6 328 stemme teen die N.P. se C.A. Els.
Watsonia borbonica
Watsonia borbonica is 'n plant wat tot die genus Watsonia behoort en deel van die fynbos vorm. Die plant is endemies aan die Wes-Kaap.
Carl George Klibbe
Carl George Klibbe (24 Desember 1852 - 21 Mei 1931) was die stigter en apostel van die Nuwe Apostoliese Kerk in Suid-Afrika en later die Ou Apostoliese Kerk.
Klibbe word op 24 Desember 1852 in Ossecken, Pomerania gebore. Hy tree in die huwelik met Christina Henriette Krause. Vier seuns (Friedrich, Herman George, Charles en John) en twee dogters (Amalie Hermine en Anne Wilhermine) is uit die huwelik gebore.
Hy word 'n Lutherse geestelike, waarna hy vanaf Duitsland na Skotland en toe na Australië verhuis. In Australië kom hy in kontak met apostel H.F. Niemeyer van die Apostoliese Kerk. Hy sluit by Niemeyer se kerk aan. In 1889 word hy deur Niemeyer na Suid-Afrika as 'n evangelis gestuur.
Klibbe se eerste poging om 'n gemeente te stig in Bellville en Worcester was onsuksesvol. Hy stig wel die eerste Apostoliese gemeente in Southernwood, Oos-Londen.
Op 8 Julie 1893 word Klibbe deur Niemeyer verordineer as apostel vir die Apostoliese Kerk vir Afrika.
Klibbe neem die eerste verseëlingsdiens in Suid-Afrika in Woodstock waar.
Na 1908 begin Klibbe homself meer en meer onttrek van die kerk se leierskap in Duitsland wat die naam van die Nuwe Apostoliese Kerk dra. In 1913 word Wilhelm Schlaphoff in sy plek as apostel aangestel en hy van sy pligte onthef deur die Hoofapostel van die Nuwe Apostoliese Kerk.
In 1915 verklaar die Suid-Afrikaanse tak van die Nuwe Apostoliese Kerk onder Klibbe onafhanklikheid van die Duitse Kerk. Die redes vir die onafhanklikheidsverklaring is die persoonlikheidskultus wat ontstaan het rondom Hermann Niehaus en die Hoofapostel-amp. Klibbe was ook ontevrede omdat die profete-amp in Duitsland afgestel is.
Vanaf 1915 is daar in Suid-Afrika twee groepe met die naam Nuwe Apostoliese Kerk en dit lui tot 'n hofgeding wat later buite die hof geskik is.
As deel van die ooreenkoms het Klibbe besluit dat sy groep die naam Ou Apostoliese Kerk van Afrika sal gebruik en Schlaphoff se groep sal die Nuwe Apostoliese Kerk wees.
Ben Welden
Ben Welden (12 Junie 1901 – 17 Oktober 1997) was 'n Amerikaanse akteur. Hy was bekend vir sy rolle in die rolprente 77 Park Lane (1931), Kid Galahad (1937), The Desert Hawk (1944), en Impact (1949).
Mike Evans (akteur)
Mike Evans (3 November 1949 – 14 Desember 2006) was 'n Amerikaanse skrywer en akteur. Hy was bekend vir sy rolle in die televisiereekse All in the Family (1971), Good Times (1974), en The Jeffersons (1975).
15 Februarie
15 Februarie is die 46ste dag van die jaar in die Gregoriaanse kalender. Daar volg nog 319 dae in die res van die jaar (320 in skrikkeljare).
Dyan Cannon
Dyan Cannon (gebore 4 Januarie 1937) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Bob & Carol & Ted & Alice (1969), The Last of Sheila (1973), Heaven Can Wait (1978), en Deathtrap (1982).
Port Elizabeth-Sentraal (kiesafdeling)
1915-1921
In die eerste verkiesing en weer in 1915 word die Unionisteparty se sir Edgar Harris Walton onbestrede verkies. In 1920 kom hy te staan teen die Arbeidersparty se R.M. Brown, maar wen met 'n meerderheid van 795 stemme. In die algemene verkiesing op 8 Februarie 1921 kom hy eweneens te staan teen 'n Arbeider, dié keer A. Eaton, wat met 1 206 stemme verloor. Walton is blykbaar voor die volgende verkiesing oorlede (hy was Volksraadslid tot 28 Februarie 1921), want in 'n tussenverkiesing op 15 Maart 1921 word die Suid-Afrikaanse Party, waarby die Unioniste in November die vorige jaar ingelyf is, word kol. Deneys Reitz van die S.A.P. onbestrede verkies.
1924-1943
Reitz word in die verkiesing van 1924 uitgedaag deur die Arbeidersparty se R.L. Weir, wat net 661 stemme kry en aan Reitz 'n meerderheid van 1 044 besorg. Reitz stel hom in 1929 se algemene verkiesing in Barberton verkiesbaar, maar in Port Elizabeth-Sentraal wen die S.A.P. se kol. Alexander Peter John Wares met 'n meerderheid van 933 teen die Arbeider-Cresswelliet M. Lazarus. Wares behou Port Elizabeth-Sentraal in 1933 vir die S.A.P., nou in koalisie met die Nasionale Party, met 'n meerderheid van 1 084 teen die onafhanklike L.W. Smith. As kandidaat van die Verenigde Party word Wares die derde keer in 1938 verkies met 'n meerderheid van 1 183 stemme teen die Dominiumparty se J.S. Young. Tydens sy vierde en laaste verkiesing (1943) word hy onbestrede vir die V.P. verkies.
1945-1958
Wares is blykbaar op 9 Desember 1944 oorlede en in 'n tussenverkiesing op 7 Maart 1945 behaal lt.kol. Ockert Jacobus Oosthuizen 'n meerderheid van net 511 teen die onafhanklike H. Parker. Hy vaar aansienlik beter in die algemene verkiesing op 26 Mei 1948 teen die Herenigde Nasionale Party se D.T. du Plessis en met 'n meerderheid van 3 910 stemme. Oosthuizen bly tot 4 Maart 1953 Volksraadslid vir Port Elizabeth-Sentraal. In die algemene verkiesing daardie jaar klop die V.P. se Roland Athol Price Trollip, grootvader van die latere parlementêre leier van die Demokratiese Alliansie, Athol Trollip, vir M. Koster van die N.P. met 2 779 stemme. Trollip bly net LV tot 10 Maart 1958. In die verkiesing daardie jaar kry die V.P. se Percy Roger Dodds 2 673 stemme meer as die N.P. se P.J. Nortjé.
1961 en later
Port Elizabeth-Sentraal stem in die volkstemming in 1960 met 7 280 stemme teen 4 149 duidelik teen republiekwording en in die verkiesing die volgende jaar word Dodds onbestrede herkies. In 1966 sorg Willem Hendrik Delport vir 'n verrassing toe hy die setel vir die N.P. wen met 'n meerderheid van 709 stemme teen die V.P. se J.G. Young. Hy verloor egter in 1970 met 190 stemme teen Hendrik van Zyl Cillié van die V.P., waarna Walter Graham Kingwell in 1974 onbestrede vir die V.P. verkies word.
Op 19 Januarie 1977 word ses Volksraadslede van die Verenigde Party uit die party geskors omdat hulle hul nie met sir De Villiers Graaff se inisiatief ("Red Suid-Afrika") om 'n nuwe breë opposisie-party daar te stel, kan vereenselwig nie. Die ses stig op 26 Maart 1977 die Onafhanklike Verenigde Party, waarvan die naam op 28 Mei 1977 na die Suid-Afrikaanse Party verander word. Die party vaar verbasend goed in die verkiesing net ses maande na sy stigting en wen Port Elizabeth-Sentraal, Walmer en Simonstad.
Oliver Muirhead
Oliver Muirhead (gebore 29 Mei 1957) is 'n Britse akteur. Hy is bekend vir sy rolle in die rolprente Garfield: A Tail of Two Kitties (2006), Alvin and the Chipmunks (2007), The Social Network (2010), en Like Crazy (2011).
Paul Gerhardt
Paul Gerhardt (* 12 Maart 1607 in Gräfenhainichen in die Keurvorstedom Sakse; † 27 Mei 1676 in Lübben (Spreewald)) was 'n Evangelies-Lutherse teoloog. Hy het bekendheid verwerf as die beduidendste skrywer van Duitse kerkliedere naas Martin Luther.
Gerhardt se gedigte en kerkliedere is deur Johann Krüger getoonset.
Harosa
Die Harosa (Cavalier-Smith, 2010) is 'n subregnum van die Chromista wat 'n regnum van die eukariote is.
Die groep is sinoniem met die "SAR" (Stramenopiles, Alveolata en Rhizaria) (Burki et al., 2007, Adl et al., 2012) en bestaan uit die Alveolata, Heterokonta (syn. Stramenopiles) en Rhizaria.
Ciocalypta sasuensis
Ciocalypta sasuensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Ciocalypta en tot die familie Halichondriidae. Die wetenskaplike naam van die spesie is die eerste keer geldig gepubliseer in 2008 deur Kang & Sim.
Rod Stewart
Roderick David (Rod) Stewart is 'n Britse popsanger, bekend vir sy heserige blues-stem en ongewone haarstyl. Hy is op 10 Januarie 1945 in Londen van 'n Engelse moeder en Skotse pa gebore. Toe hy in die 1960's begin sing het, was hy 'n sokkerspeler vir Brentford (in Londen) se sokkerklub. In die 1970's het hy 'n solo-loopbaan begin, wat aan hom internasionale roem besorg het. Hy het al meer as 100 miljoen albums verkoop. Onder sy treffers tel Maggy May (1971) en Sailing (1975). In die 2000's het hy in die neuriestyl begin sing.
In 2006 ontvang hy die Orde van die Britse Ryk vir sy kulturele en artistieke verdienste vir die Verenigde Koninkryk. Op 10 Junie 2016 word hy tot ridder geslaan, wat aan hom die titel van 'sir' toeken. Hy is ook in die befaamde Rock and Roll Hall of Fame opgeneem.
Opperman
Opperman kan verwys na:
Tao Michaëlis
Tao Michaëlis (9 Mei 1920 – 6 Junie 1958) was 'n Deense akteur en skrywer. Hy was bekend vir sy rolle in die rolprente Fy og Bi på eventyr (1955), Hvad vil De ha'? (1956), en Krudt og klunker (1958).
Robert Lombard
Robert Lombard (18 Oktober 1895 - 31 Julie 1972) was 'n Apostel in die Ou Apostoliese Kerk (OAK), en die stigter van die Hervormde Ou Apostoliese Kerk.
In Januarie 1972 ontvang Lombard 'n openbaring dat hy sy mense moet verlos. Hy kom in opstand met die ander Apostels van die OAK en word van sy amp onthef. Daarna het Lombard en twee Opsieners die Non-White Old Apostolic Church stig, maar die naam is later na die Reformed Old Apostolic Church verander. In Afrikaans staan dit as die Hervormde Ou Apostoliese Kerk bekend.
Hy wys Adolf Neethling in Januarie 1972 as sy opvolger aan.
Lys van Bisantynse keisers
Die Lys van Bisantynse keisers bevat die heersers van die Bisantynse Ryk van die stigting van Konstantinopel in 330 n.C. tot die ryk se verowering deur die Ottomaanse Ryk in 1453. Net die keisers wat as wettige heersers erken is en soewereine mag gehad het, is ingesluit. Valse aanspraakmakers en junior medekeisers is uitgesluit.
Alemanniese Duits
Alemanniese Duits (Duits en Alemannies: Alemannisch) is 'n groep dialekte van die Opperduitse tak van die Germaanse taalfamilie. Dit word deur ongeveer tien miljoen mense in ses verskillende lande gepraat insluitend suidelike Duitsland, Switserland, Oostenryk, Liechtenstein, Frankryk en Italië. Die naam kom van die antieke Duitse alliansie van stamme wat as die Alemanne bekend gestaan het.
Lys van Bisantynse keisers
Die lyn keisers begin tradisioneel met die Romeinse keiser Konstantyn die Grote, die eerste Christelike keiser, wat die stad Bisantium herbou het as die keiserlike hoofstad, Konstantinopel. Tydens sy bewind het die belangrikste eienskappe van die Bisantynse Ryk begin ontwikkel: ’n Romeinse politieke bestel wat om Konstantinopel gesentreer was en oorheers is deur die Griekse ooste, met die Christendom as die staatsgodsdiens.
Alemanniese Duits
Status
Alemannies bestaan uit 'n dialekkontinuum, van die Hoogste-Alemannies wat in die bergagtige suide gepraat word tot Swabies in die betreklik plat noorde, met meer karakteristieke van Standaardduits hoe meer noord mens gaan.
Lys van Bisantynse keisers
Al die Bisantynse keisers het hulself as Romeinse keisers beskou: die term "Bisantynse" is eers in die 16de eeu in die Weste begin gebruik.
Alemanniese Duits
Status
Sommige taalkundiges en organisasies onderskei tussen tale en dialekte hoofsaaklik op grond van onderlinge verstaanbaarheid. SIL International en Unesco beskryf Alemanniese Duits byvoorbeeld as een van verskeie onafhanklike tale. ISO/DIS 639-3 onderskei vier tale: gsw "Alemannies", swg "Swabies", wae "Walser" en gct "Colonia Tovar Duits" (wat sedert 1843 in Venezuela gepraat word).
Lys van Bisantynse keisers
Die titel van alle keisers voor Herakleios was amptelik "augustus", hoewel ander titels soos "dominus" ook gebruik is. Hul name is voorafgegaan deur "imperator caesar" en gevolg deur "augustus". Ná Herakleios het die algemene titel die Griekse "basileus" (βασιλεύς) geword. Ná die stigting van die mededingende Romeinse Ryk in Wes-Europa is die titel "autokrator" (αυτοκράτωρ) al hoe meer gebruik. In latere eeue is hulle soms "keiser van die Grieke" genoem deur Westerse Christene, maar hulle het hulself steeds as "Romeinse keisers" beskou. Teen die einde van die ryk se bestaan het hulle na hulself verwys as "[Keiser se naam] in Christus, Keiser en Outokraat van die Romeine".
In die Middeleeue was dinastieë algemeen, maar die beginsel van oorerflike opvolging is nooit in die ryk geformaliseer nie. Dit was ’n praktyk eerder as ’n onveranderlike beginsel.
Alemanniese Duits
Variante
Alemannies bestaan uit die volgende variante:
Let daarop dat die Alemanniese dialekte van Switserland baie keer Switserse Duits of Schwyzerdütsch genoem word.
Geskrewe Alemannies
Die oudste bekende tekste in Alemannies is kort Ouers Futhark inskripsies uit die 6de eeu. In die Oud-Hoogduitse tydperk is die eerste koherente tekste opgeneem in die Abdy van St. Gallen, waar onder die 8ste eeu Onse vader,
As gevolg van die belangrikheid van die Karolingiese abdye van St. Gallen en Reichenau, het 'n aansienlike deel van die Oud-Hoogduitse corpus Alemanniese trekke gehad. Alemannies Middel-Hoogduits is minder belangrik, ten spyte van die Codex Manesse wat deur Johannes Hadlaub van Zürich opgestel is. Die opkoms van die Oud-Switserse Konfederasie van die 14de eeu het gelei tot die skep van die Alemanniese Switserse Geïllustreerde Kronieke. Ulrich Zwingli se Bybelvertaling uit die 1520's (die 1531 Froschauer Bybel) was in 'n Alemanniese variant van vroeë moderne Hoogduits. Van die 17de eeu is geskrewe Alemannies deur Standaardduits, wat van die 16de eeu te voorskyn gekom het, verplaas veral na Luther se Bybelvertaling van die 1520's. Die 1665 hersiening van die Froschauer Bybel het ontslae geraak van die Alemanniese elemente en die taal wat deur Luther benader. Om die rede het daar geen bindende ortografiese standaard vir die skryf van modern Alemannies te voorskyn gekom nie. Ortografië wat in gebruik is verteenwoordig 'n kompromis tussen presiese fonologiese notasie, en ooreenkoms met die bekende Standaardduitse ortografie (veral vir leenwaorde).
New Hampshire
New Hampshire [nuːˈhæmpʃər] is 'n deelstaat in die Nieu-Engeland-streek van die Verenigde State van Amerika en vernoem na die Suid-Engelse graafskap Hampshire.
New Hampshire is tans die enigste Amerikaanse deelstaat wat nóg 'n algemene verkoopbelasting (general sales tax, GST) nóg 'n persoonlike inkomstebelsting hef. In politieke opsig staan New Hampshire bekend vir sy voorverkiesing, die eerste in 'n reeks wat in die aanloop tot die vierjaarlikse Amerikaanse presidentsverkiesing in November gehou word.
Die staat se amptelike leuse, Live Free or Die, verskyn ook op die nommerplate van New Hampshire, terwyl sy bynaam The Granite State sowel na sy steengroewe asook sy tradisie van selfgenoegsaamheid verwys.